Стас Ламакін як вакаліст тут выглядае нашмат больш выйгрышна, жвава і цікава, чым на папярэднім, сумнаватым і месцамі надта дзяжурным рэлізе My Generation”. Найлепш свае магчымасці ён дэманструе ў выдатнай баладзе Angel” з агромністым прывітаннем Led Zeppelin ды ў безумоўна самай хітовай рэчы з кружэлкі Say Hello To My Baby”. Наогул жа, матэрыял падабраны і скампанаваны такім чынам, што альбом нідзе не прагінаецца. Рэдкая з’ява: тут папросту няма слабых месцаў.